Castle Howard country house i North Yorkshire, England, omkring 24 km nord for York. Det har været privat bolig for Carlisle-grenen af Howard-slægten i mere end 300 år. Castle Howard er ikke et rigtigt slot ("castle"), men dette term bruges ogs om engelsk country houses, der er opført på steder for tidligere militære borge. Castle Howard har været brugt i adskillige forskellige film og tv-produktioner, hvoraf den mest berømte nok er som Brideshed i både tv-serien fra 1981 og filmen fra 2008, der begge er baseret på Evelyn Waughs roman Brideshead Revisited. Derudover har stedet været brugt i The Buccaneers fra 1995, Garfield: A Tail of Two Kitties fra 2006. Tidligere har det været brugt i Peter Ustinovs film Lady L fra 1965 og som eksteriøret til Lady Lyndons hjem i Stanley Kubricks film Barry Lyndon fra 1975. I dag er Castle Howard en del af Treasure Houses of England, som er en gruppe af engelsk landsteder.